stanford-oval/wikipedia huggingface dataset:
C. C. DeVille
Paluu lavoille Poisonin kanssa (1999–)

Vuonna 1999 yhtyeen alkuperäinen kokoonpano palasi yhteen, ja julkaisi levyn Crack a Smile vuonna 2000. Samana vuonna DeVille perusti Samantha 7 -nimisen yhtyeen. Se julkaisi myös albumin, joka koostui pääasiassa DeVillen kirjoittamista ylijäämäkappaleista Poisonille. Vuonna 2002 yhtye julkaisi studioalbumin Hollyweird, joka menestyi kohtalaisen hyvin. Uutta studioalbumia Poisonilta on kaavailtu vuodelle 2009, sillä Hollyweird on tällä hetkellä yhtyeen uusin studioalbumi. Vuonna 2003 yhtye julkaisi kokoelman nimeltä Best Of Ballads And Blues, vuonna 2006 kokoelman The Best of Poison: 20 Years of Rock, ja vuonna 2007 cover-albumin Poison'd. Samantha 7:n kanssa hän julkaisi toisen levytyksen vuonna 2005, joka on 7-kappaleinen EP-levy. Samantha 7 lopetti soittamisen vuonna 2007, koska DeVilleltä ei jäänyt aikaa yhtyeelle kiireidensä takia Poisonin kanssa.
Diskografia > Poison

Look What the Cat Dragged In (1986)
Open Up and Say...Ahh! ([1988)
Flesh & Blood (1990)
Their Greatest Hits 1986-1996 (1996, kokoelma)
Crack a Smile (2000)
Power To The People (2000, kokoelma)
Hollyweird (2002)
Best Of Ballads And Blues (2003, kokoelma)
The Best of Poison: 20 Years of Rock (2006, kokoelma)
Poison'd! (2007, cover-albumi)
Live, Raw & Uncut Cd (2008, live-albumi)
Diskografia > Solo

C.C. DeVille - Hey Good Lookin' (1993) elokuvasta "Son in Law" laulajana Spike yhtyeestä The Quireboys
Diskografia > Muiden artistien levyillä

Warrant - Cherry Pie (1990, kitara kappaleessa Cherry Pie)
Motörhead - Kiss of Death (2007, kitarasoolo kappaleessa God Was Never On Your Side)
Bret Michaels - Songs Of Life (2003)
Bret Michaels - A Letter From Death Row (1998)
Lick It Up - A Millenium Tribute To Kiss (2008, kitara kappaleessa I Love It Loud)
Son in the Law (soundtrack-levy)
Sam Kinison - Have You Seen Me Lately? (1990)
Sam Kinison - Leader of the Banned (1990)
Poison
| --- | --- |
Studioalbumit:   ‘’Look What the Cat Dragged In’’  ‘’Open Up and Say...Ahh!’’  ‘’Flesh & Blood’’  ‘’Native Tongue’’  ‘’Crack a Smile... and More!’’  ‘’Hollyweird’’  ‘’Poison’d!’’ 
Livealbumit:   ‘’Swallow This Live!’’  ‘’Power to the People’’  ‘’Seven Days Live (CD)’’  ‘’Live, Raw & Uncut‘’ 
Kokoelmat:   ‘’Poison’s Greatest Hits: 1986–1996’’  ‘’Poison – Rock Champions’’  ‘’Best of Ballads and Blues’’  ‘’The Best of Poison: 20 Years of Rock’’  ‘’Double Dose: Ultimate Hits’’
Benjani

| 0 | 1 | 2 |
| --- | --- | --- |

Henkilötiedot
Koko nimi: Benjamin Mwaruwari
Syntymäaika: 13. elokuuta 1978 (ikä 46)
Syntymäpaikka: Bulawayo, Rhodesia
Pelipaikka: hyökkääjä
Pituus: 188 senttimetriä
Junioriseurat
1995 1996–1998 1998–1999: Lulu Rovers University of Zimbabwe Air Zimbabwe Jets
Seurat
| Vuodet | Seura | O (M) |
| 1999–2001 2001–2002 2002–2006 2003–2004 2006–2008 2008–2010 2010 2010–2011 2011–2012 2012–2013 2013–2014 | Jomo Cosmos →Grasshoppers (laina) Auxerre →AJ Auxerre B Portsmouth Manchester City →Sunderland (laina) Blackburn Portsmouth Chippa United Bidvest Wits | 45 (20) 25 (1) 72 (19) 8 (2) 70 (19) 23 (4) 8 (0) 18 (3) 18 (1) 8 (1) 15 (0) |
Maajoukkue
| 1998– |  Zimbabwe | 31 (8) |
 Seurajoukkueuran tilastot kattavat vain kansalliset sarjat, päivitetty 15. elokuuta 2015.  Maajoukkueuran tilastot päivitetty 15. elokuuta 2015.
Benjamin Mwaruwari eli Benjani (s. 13. elokuuta 1978 Bulawayo, Rhodesia) on zimbabwelainen jalkapalloilija, joka on viimeksi edustanut eteläafrikkalaista Bidvest Witsiä. Hän pelasi aiemmin useissa eurooppalaisseuroissa. Hyökkääjänä pelaava Benjani on käyttänyt taiteilijanimeään Eurooppaan siirtymisestään lähtien, sillä hän epäili vaikeasti äännettävän sukunimensä aiheuttavan hankaluuksia.
Ura

Benjani aloitti ammattilaisuransa Jomo Cosmosissa Etelä-Afrikassa, jossa hän pelasi vuodet 1999–2001. Kaudeksi 2001–02 hän siirtyi lainalle Sveitsiin, Grasshoppersiin ja vuodet 2002–2006 hän edusti ranskalaista Auxerrea. Hän voitti Ranskan cupin 2003 ja 2005. Tammikuussa 2006 Portsmouth osti Benjanin 4,1 miljoonan punnan siirtosummalla. Sieltä hänet myytiin Manchester Cityyn tammikuun siirtoikkunassa 2008. Siirtosumma oli tällä kertaa 5 miljoonaa euroa. Benjani ei onnistunut vakiinnuttamaan paikkaansa Cityn edustusjoukkueessa ja hänet lainattiin Sunderlandiin 2010. City vapautti Benjanin sopimuksestaan kesällä 2010 ja hän siirtyi Blackburn Roversiin vuoden mittaisella sopimuksella. Seuraavalla kaudella hän edusti jälleen Portsmouthia. Kaudella 2012–2013 hän pelasi eteläafrikkalaisessa Chippa Unitedissa ja seuraavalla kaudella Bidvest Witsissä.
Zimbabwen maajoukkueessa Benjani on pelannut 31 ottelua, joissa hän on tehnyt kahdeksan maalia.
Aiheesta muualla

Benjani Manchester Cityn virallisilla kotisivuilla (Arkistoitu – Internet Archive) (englanniksi)
Bailando (Paradision kappale)

| ”Bailando” Paradisio |
| --- | --- | --- |

Singlen tiedot
 Albumilta: Paradisio
 Julkaistu: 1. tammikuuta 1996
 Tuottaja(t): The Unity Mixers
 Tyylilaji: eurodance
 Kesto: 03.50
Paradision muut singlet
|   | ”Bailando” 1996 | ”Bandolero” 1996 |
Bailando oli belgialaisen Paradisio -yhtyeen kappale ja ensimmäinen singlejulkaisu vuodelta 1996. Se nousi singlelistan ykköseksi Italiassa, Norjassa, Suomessa ja Tanskassa.
Ranskassa se myi yli puoli miljoonaa kappaletta, ja Ruotsissa se ylsi singlelistan neljänneksi myyden sikäläisittäin triplaplatinaa.
Kappaleet > CD single

Bailando (video version) – 3.50
Bailando (instrumental extended mix) – 6.48
Bessel Kok

Bessel Kok (s. 13. joulukuuta 1941) on hollantilainen liikemies ja shakkitapahtumien järjestäjä, joka asuu Prahassa. Hän on toiminut hallinnon johtopaikoilla tietoliikenneyhtiöissä Belgiassa (Belgacom) ja Tšekissä.
Kok oli Suurmestareiden yhdistyksen puheenjohtaja vuodesta 1985 vuoteen 1991, ja hän auttoi järjestämään vuonna 2002 Prahan sopimusta, jonka tarkoitus oli yhdistää kahdelle liitolle jakautunut shakin maailmanmestaruustitteli. 
Kok oli ehdolla FIDE:n presidentiksi vuonna 2006. Vaalit pidettiin heinäkuussa 2006 Torinossa, Italiassa shakkiolympialaisten aikaan. Kok hävisi äänin 54–96 Kirsan Iljumžinoville.
Clarence Goodson

| 0 | 1 | 2 |
| --- | --- | --- |

Henkilötiedot
Koko nimi: Clarence Edgar Goodson IV
Syntymäaika: 17. toukokuuta 1982 (ikä 42)
Syntymäpaikka: Alexandria, Virginia, Yhdysvallat
Pelipaikka: puolustaja
Pituus: 193 senttimetriä
Seura
Seura:  IK Start
Pelinumero: 4
Junioriseurat
2000−2003: Maryland Terrapins
Seurat
| Vuodet | Seura | O (M) |
| 2004−2007 2008− |  FC Dallas  IK Start | 76 (3) 57 (9) |
Maajoukkue
| 2008− |  Yhdysvallat | 46 (5) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 5. lokakuuta 2018.
Clarence Edgar Goodson IV (s. 17. toukokuuta 1982 Alexandria, Virginia, Yhdysvallat) on yhdysvaltalainen jalkapalloilija. Tällä hetkellä hän edustaa Norjan Tippeligaenissa pelaavaa IK Startia ja on pelipaikaltaan puolustaja.
Seurajoukkueura

Goodson aloitti ammattilaisuransa, kun hänet varattiin Major League Soccerin varaustilaisuudessa 2004, kun silloinen Dallas Burn varasi hänet. Tulokaskaudellaan hän sai pelata vain 247 minuuttia viidessä ottelussaan. Goodson pääsi avauskokoonpanoon vuonna 2005, jolloin joukkueen nimeksi vaihtui FC Dallas.
Marraskuussa 2007 hänet olisi valittu San Jose Earthquakesin joukkueeseen, mutta Goodson päätti ettei solmi enää uutta sopimusta MLS:ssä. Sen sijaan hän solmi sopimuksen norjalaisen IK Startin kanssa. Mikäli Goodson haluaa myöhemmin palata MLS:ään, on Earthquakesilla täydet oikeudet häneen.
Maajoukkueura

Goodson teki maajoukkuedebyyttinsä Yhdysvaltain joukkueessa tammikuussa 2008 ystävyysottelussa Ruotsia vastaan. Hän pelasi myös CONCACAF Gold Cupissa vuonna 2009 ja teki maalin välierissä Hondurasia vastaan. Toukokuussa 2010 Goodson valittiin edustamaan Yhdysvaltoja MM-kisoihin 2010.
Goodson on pelannut kaikkiaan 46 maaottelua ja tehnyt niissä viisi maalia.
Aiheesta muualla

Kuvia tai muita tiedostoja aiheesta Clarence Goodson Wikimedia Commonsissa
Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Dark Matter (yritys)

Dark Matter on kyberturvallisuusalan yritys, jonka kotipaikka on Arabiemiraatit. Suomessa toimii sen kokonaan omistama vuonna 2014 perustettu tytäryhtiö Zeline 1.
Dark Matterin epäillään vakoilleen ihmisoikeusaktivisteja ja toimittajia eri puolilla maailmaa. Se on kehittänyt tietoturvalliseksi väitetyn puhelimen Katim.
Yritys on palkannut Yhdysvalloissa kansallisen turvallisuuden viraston entisiä tietoverkko-osaajia. He ovat käyttäneet verkkovakoilutyökalua, jonka avulla he ovat päässeet käsiksi iPhonea käyttävien henkilöiden viestintään.
Yritys on esitellyt Suomessa Oulussa toimiville yrittäjille ajatusta puhelimen alustan tekemisestä ja mahdollisuutta alihankintatyöstä. Yritys on hakenut Tampereella työntekijöitä.
Zeline 1:n toiminnasta Suomessa ei ole selvyyttä. Sillä on vajaat 20 työntekijää.
Aiheesta muualla

Dark Matterin kotisivu (Arkistoitu – Internet Archive)
Bachianas brasileiras

Bachianas brasileiras on brasilialaisen Heitor Villa-Lobosin vuosina 1930–1945 säveltämän yhdeksän teoksen sarja, jossa hän pyrki yhdistelemään vaikutteita brasilialaisesta musiikista ja Bachista. Sarjan jokaisessa teoksessa on erilainen kokoonpano.
Bachianas brasileiras nro 1

Bachianas brasileiras nro 1 koostuu kolmesta osasta:
Introdução (Embolada)
Prelúdio (Modinha)
Fuga (Conversa)
Bachianas brasileiras nro 1 on sävelletty kahdeksalle sellolle, joka oli Villa-Lobosin pääsoitin. Villa-Lobos sävelsi osat Prelúdio ja Fuga vuonna 1930 ja Introduçãon kahdeksan vuotta myöhemmin. Teos esitettiin ensimmäistä kertaa kokonaan vuonna 1938.
Bachianas brasileiras nro 2

Bachianas brasileiras nro 2 koostuu neljästä osasta:
O Canto do Capadocio
O Canto da Nossa Terra
Lembrança do Sertão
O Trenzinho do Caipira
Bachianas brasileiras nro 2 on kamariorkesteriversio Villa-Lobosin aiemmista sävellyksestä pianolle ja sellolle. Teoksen ensiesitys oli Venetsiassa vuonna 1938.
Bachianas brasileiras nro 3

Bachianas brasileiras nro 3 (1938) sävellettiin pianolle ja orkesterille. Se ensiesitettiin 19. helmikuuta 1947.
Bachianas brasileiras nro 4

Villa-Lobos sävelsi Bachianas brasileiras nro 4:n (1930) aluksi pianolle, mutta orkestroi sen vuonna 1941. Säveltäjä itse johti sen ensiesityksen Rio de Janeirossa 15. heinäkuuta 1942.
Bachianas brasileiras nro 5

Bachianas brasileiras nro 5 koostuu kahdesta laulusta, joita säestää kahdeksan selloa. Ensimmäinen laulu sävellettiin vuonna 1938 ja toinen vuonna 1945. Teos esitettiin ensimmäistä kertaa kokonaisena vuonna 1947.
Laulut ovat portugalinkielisiä ja tarkoitettu laulettaviksi sopraanolle.
Bachianas brasileiras nro 6

Bachianas brasileiras nro 6 (1938) sävellettiin huilulle ja fagotille.
Bachianas brasileiras nro 7

Bachianas brasileiras nro 7 sävellettiin orkesterille. Villa-Lobos sävelsi sen Rio de Janeirossa vuonna 1942. Teoksen ensiesitys oli vuonna 1944.
Bachianas brasileiras nro 8

Myös Bachianas brasileiras nro 8 sävellettiin orkesterille. Se sävellettiin vuonna 1944 ja ensiesitettiin Rio de Janeirossa vuonna 1947.
Bachianas brasileiras nro 9

Villa-Lobos sävelsi sarjan yhdeksännen osan New Yorkissa vuonna 1945. Hän omisti sen säveltäjä Aaron Coplandille. Bachianas brasileiras nro 9 voidaan esittää joko sekakuorossa tai jousiorkesterilla. Teos koostuu kahdesta osasta, preludista ja fuugasta.
Bakari Diarra

| Bakari Diarra> Henkilötiedot |
| --- | --- |
Syntynyt: 1998 Helsinki
Muotisuunnittelija
Yritys:  Vitunleija
Bakari Diarra (s. 1998), taiteilijanimeltään baka®, on suomalainen muotisuunnittelija ja rap-artisti. Hän perusti vaatemerkki Vitunleijan kesäkuussa 2020.
Bakari Diarra on poliitikko Fatim Diarran veli.
Diarra on osallistunut vuonna 2023 Amazing Race Suomen ensimmäiselle kaudelle, sekä vuonna 2024 Selviytyjät Suomi yhdeksännelle kaudelle.
Cyclocybe

| Cyclocybe |
| --- | --- |
 Kantopiennarsieni (Cyclocybe cylindracea)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Alalahko::  Agaricineae
Heimo::  Incertae sedis
Suku::  Cyclocybe  Velen. 1939
Katso myös
   Cyclocybe Wikispeciesissä   Cyclocybe Commonsissa 
Infobox OKNimi-testi OK: 
Cyclocybe on Agaricales-lahkoon kuuluva sienisuku. Se sisältää lajeja, jotka on perinteisesti luokiteltu piennarsieniin (Agrocybe).
Kuvaus

Cyclocybe-sienillä on monia yhteisiä piirteitä piennarsienten kanssa. Ne erottaa kuitenkin siitä, että Cyclocybe-suvussa ituhuokonen on surkastunut tai puuttuu kokonaan. 	
 Molemmissa suvuissa itiöpöly on ruskeaa.
Luokittelu

Cyclocybe-sienet luokiteltiin aiemmin piennarsieniin, mutta piennarsienten suku oli tuolloin polyfyleettinen. Vuonna 2014 osa piennarsienistä erotettiin Cyclocybe-sukuun. Suku sisältää seuraavat lajit:
Kantopiennarsieni (Cyclocybe cylindracea)
Tummapiennarsieni (Cyclocybe erebia)
Cyclocybe erebioides
Cyclocybe parasitica
Cyclocybe salicaceicola
Cyclocybe wrightii
Ruokasienenä

Cyclocybe-suvussa on useita ruokasieniä. Niitä viljellään kaupallisesti monissa Euroopan ja Itä-Aasian maissa. Suomessa tavattavaa tummapiennarsientä ei kuitenkaan pidetä ruokasienenä.
Benji Madden

| Benjamin Levi Madden |
| --- | --- |

Henkilötiedot
Syntynyt: 11. maaliskuuta 1979 Waldorf, Naptown, Maryland
Muusikko
Tyylilajit:  pop-punk
Soittimet:  kitarasolisti
Yhtyeet:  Good Charlotte
Levy-yhtiöt:  Epic Records Daylight Records
Aiheesta muualla
www.GoodCharlotte.com
  [ Muokkaa Wikidatassa ] [ ohje ]  
Benji Madden (oik. Benjamin Levi Combs; s. 11. maaliskuuta 1979 Waldorf, Naptown, Maryland) on Good Charlotten kitaristi.
Elämä

Hän syntyi 11. maaliskuuta 1979 Marylandin Waldorfissa vain viisi minuuttia ennen kaksoisveljeään Joel Maddenia, joka toimii laulajana ja sanoittajana Good Charlottessa. Joelin lisäksi Benjillä on kaksi muuta sisarusta: isoveli Josh, joka toimii DJ:nä Good Charlottessa, ja nuorempi sisko Sarah, jolla on oma bändinsä Her Daily Obsession.
Teini-iässään Benji ja Joel vaihtoivat sukunimensä isänsä 'Combsista' äitinsä sukunimeen 'Madden'. Kerrang!-lehden painoksessa Benji Madden paljastaa omistavansa vielä bändin pakettiauton, jota he käyttivät matkaamiseen bändin ensimmäisille keikoille. Hänellä on monia tatuointeja ympäri kehoaan kunnianosoituksena uskonnolleen. Hän seurusteli perijäkaunotar Paris Hiltonin kanssa. Lisäksi hän toimii PETA:ssa vahvasti eläinten oikeuksien puolustajana.
Benji asuu tällä hetkellä Kalifornian Glendalessa – samalla kadulla kuin veljensä Joel.
Benji esiintyi vuonna 2007 MTV Cribsissä. Good Charlotte esiintyi Helsingissä 3.4.2008. Benji Madden teki keikan jälkeen oman DJ-esiintymisen Helsingin Lux-yökerhossa.
Madden avioitui tammikuussa 2015 näyttelijä Cameron Diazin kanssa ja he saivat tammikuussa 2020 tyttären.
Aiheesta muualla

Benji Madden Internet Movie Databasessa. (englanniksi)
César Gaviria

| César Gaviria |
| --- | --- |

Kolumbian 28. presidentti
 7. elokuuta 1990 – 7. elokuuta 1994  
Edeltäjä:  Virgilio Barco Vargas
Seuraaja:  Ernesto Samper
Henkilötiedot
Syntynyt: 31. maaliskuuta 1947 (ikä 77) Pereira, Risaralda
Tiedot
Puolue:  liberaalit
César Gaviria Trujillo (s. 31. maaliskuuta 1947)  on kolumbialainen poliitikko, joka toimi maansa presidenttinä vuosina 1990–1994.
Gaviria opiskeli taloustiedettä Andien yliopistossa. Hän aloitti poliittisen uransa kotikaupunkinsa Pereiran kunnallishallinnossa. Vuosina 1986–1987 hän oli valtiovarainministeri ja esitteli tärkeitä taloutta uudistavia lakeja. Vuonna 1990 hänet valittiin presidentiksi. Hänen presidenttikaudellaan uudistettiin perustuslakia, suora demokratia lisääntyi ja talouden avoimuutta kasvatettiin. Hän toteutti monia sosiaaliturvaa koskevia uudistuksia ja pyrki edistämään Latinalaisen Amerikan yhteistyötä ja hillitsemään inflaatiota. Gavirian kautta varjostivat huumekauppaan ja sissiliikkeisiin liittyvät väkivaltaisuudet.
Chevrolet Caprice

| Chevrolet Caprice |
| --- | --- |

Valmistustiedot
Valmistusmaa:   Yhdysvallat  Kanada  Venezuela  Australia
Valmistaja:  Chevrolet (General Motors)   (1964 – 1996)                    Holden (General Motors)   (2000–2017)
Valmistusvuodet:  1965–1996   2000–2017 (Lähi-itä)  2011–2017 (Pohjois-Amerikka)
Korimalli:  2-ovinen hardtop, ja avoauto 4-ovinen sedan ja farmari
Luokka:  full-size
Chevrolet Caprice on General Motorsin Chevrolet-divisioonan vuosina 1965–2017 valmistama täysikokoinen henkilöautomallisto.
Koko elinkaarensa ajan Caprice on ollut Chevroletin täyskokoisista autoista kallein ja ylellisin malli.
Varhaishistoria

Nimen "Caprice" keksi Chevroletin myyntipäällikkö Bob Lund. Hänellä oli tapana käydä Caprice-nimisessä ylellisessä ravintolassa New Yorkissa.
Caprice -nimi esiintyi ensimmäisen kerran vuoden 1965 Impalan 200 dollarin hintaisena lisävarustepakettina (The Caprice Custom Sedan option package RPO Z18). Siihen sisältyi painavampi ja jäykempi runko, muutoksia jousitukseen, mustalla korostettu etusäleikkö, Caprice-koristepaneeli taakse, solakammat kylkilistat ja liljaembleemit C-pilareihin. Pölykapselit olivat samanlaiset, kuin saman vuoden Super Sport Impalassa, mutta niiden keskellä olevat SS-tunnukset vaihdettiin Chevy-merkeiksi. Super Sportin tummenettua takakoristepaneelia käytettiin myös, mutta ilman "Impala SS" -tekstiä.
Sisätiloissa käytettiin parempilaatuisia kangas- ja vinyyli-istuimia, oviverhoiluja ja paksumpaa, paremmanlaatuisia lattiamattoja. Kojelaudassa oli saksanpähkinäviimeistely, ovissa oli kahvojen sijasta
hihnat ja sisustavaloja oli lisätty. Vinyylikatto oli vapaavalintainen. Vakiomoottorina oli 195 hevosvoiman, 283 kuutiotuuman (4.6L) V8. V6 moottoreita ei kuulunut Caprice-mallistoon.
Caprice otettiin vastaan hyvin ja mallistoa laajennettiin vuonna 1966 käsittämään myös kaksiovisen hardtopin ja farmarin. Kaikissa Capriceissa oli V8-moottori vuosina 1966–1976.
Lähes kaikissa Capriceissa oli myös automaattivaihteisto, ohjaustehostin, valkosivurenkaat ja vinyylikatto, jotka kuitenkin olivat periaatteessa lisävarusteita. Muita lisävarusteita olivat ilmastointi, sähköikkunat, sähkökäyttöiset penkit ja stereoradio.
Capricen muodostuessa Chevroletin täysikokoisten autojen malliston huippumalliksi entinen huippumalli Chevrolet Impala jäi kakkoseksi, jolloin Chevrolet Bel Air ja Chevrolet Biscayne olivat malliston halvimmat mallit.
1. sukupolvi (1965 – 1970) > 1966

Vuodelle 1966, Capricesta tehtiin Chevroletin lippulaivamalli, ja mallistoon lisättiin kaksiovinen hardtop ja farmari.
Caprice-farmari oli sitten vuoden 1954 Chevroletin ensimmäinen ns. puukylkifarmari. Kaikissa farmareissa oli vakiovarusteena vinyyliset istuimet. Jokaisessa Capricessa oli vakiovarusteena V8-moottori. Vaikka automaattivaihteisto, ohjaustehostin, valkokylkirenkaat ja vinyylikatto olivat lisävarusteita, käytännössä jokainen Caprice tuli ulos tehtaalta kaikilla näillä varusteilla. Vaikkakin muutamia Capriceita myytiin uudella 425 hevosvoimaisella 7-litraisella Turbo Jet V8:lla, useimmat Capricet varustettiin sivistyneemmillä moottoreilla, kuten 325 hevosvoimaisella 6,5-litraisella Turbo Jet V8:lla.
1. sukupolvi (1965 – 1970) > 1967–1970

Moottorit:
Pikkulohko V8 – 283 in³ (1965–1967)
Pikkulohko V8 – 307 in³ (1968)
Pikkulohko V8 – 327 in³ (1965–1969)
Pikkulohko V8 – 350 in³ (1969–1970)
Pikkulohko V8 – 400 in³ (1970)
Isolohko   V8 – 396 in³ (1965–1969)
Isolohko   V8 – 427 in³ (1966–1969)
2. sukupolvi (1971 – 1976) > 1975–1976

Toisen sukupolven Caprice oli erittäin suuri auto. 1976 vuoden Caprice oli 2180 kg painava ja 5.9 metriä pitkä, pitempi kuin monet nykypäivän pick-upit.
Vuonna 1973 Caprice-nimi muutettiin Caprice Classiciksi.
Moottorit:
Pikkulohko V8 – 305 in³ (1976)
Pikkulohko V8 – 350 in³ (1971–1976)
Pikkulohko V8 – 400 in³ (1971–1976)
Isolohko V8 – 400 (402) in³ (1971–1972)
Isolohko V8 – 454 in³ (1970–1976)
3. sukupolvi (1977–1990) > 1977–1990

Kolmannen sukupolven Caprice oli edeltäjäänsä pienempi. Samaa vuonna 1977 käyttöön otettua alustaa käytettiin aina vuoteen 1996 asti. Caprice oli niin suosittu, että jo vuosina 1977-1979 myytiin miljoona Capricea/Impalaa.
Moottorit:
V6 – 229 in³ (1980–1984)
V6 – 231 in³ (1980–1985)
V6 – 262 in³ – 140 hp (1986–1988)
Rivi 6 – 250 in³ (1977–1979)
V8 – 267 in³ (1980–1982)
V8 – 305 in³ (1977–1990)
V8 – 350 in³ (1977–1980) .. (1981–1990 poliisiautoissa)
LF9 Oldsmobile Diesel V8 – 350 in³ (1980–1984)
LV2 Oldsmobile V8 – 307 in³ (1986–1990, farmarimalleissa)
4. sukupolvi (1991 – 1996)

Capricen viimeinen korimalli oli saatavilla sedan- ja farmariversioina. Uusi Caprice oli edeltäjäänsä pyöreämmin muotoiltu, kori ja monet muutkin osat olivat kuitenkin edellisestä mallista peräisin. Muotoilu muistutti hieman Ford Taurusta, joka oli menestynyt hyvin isojen autojen markkinoilla. Capricen muotoilusta eivät kuitenkaan pitäneet kaikki, vaan sitä kutsuttiin muun muassa nimellä "beached whale" (suomennettuna "rantautunut valas"). Caprice valittiin kuitenkin Motor Trend Car of The Year -palkinnon saajaksi vuonna 1991.
Vuonna 1993 Caprice sai kasvojenkohotuksen, jossa sedan-mallin takalokasuojia muotoiltiin uudelleen. Vuonna 1994 Chevrolet otti Chevrolet Impala SS -nimen uudelleen käyttöön, auto oli kuitenkin käytännössä Caprice, jossa oli uusi maski, spoileri, sisusta ja 17" ROH:n valmistamat kevytmetallivanteet BF Goodrichin 255/50/17-renkailla. Lisäksi Caprice sai matalampivireisen version Chevrolet Corvetten LT-1-moottorista. Myös Impala SS sai kasvojenkohotuksen vuonna 1996.
Myös Caprice 9C1 sai LT1-moottorin myöhemmin. Tällä moottorilla varustettu Caprice selviytyy neljännesmailin noin 14 sekunnissa ja huippunopeus on noin 140 mph (230 km/h).
Capricen valmistus lopetettiin vuonna 1996 General Motorsin taloudellisten vaikeuksien takia, jotka ajoivat yhtiön pakkotilanteeseen valmistamaan isojen autojen sijasta enemmän maastureita, koska niiden markkinoilla oli enemmän tilaa. Myös Capricen valmistustehdas Arlingtonissa Teksasissa muunnettiin valmistamaan maastureita.
Viidennen sukupolven Capricea myytiin myös nimellä Buick Roadmaster, Oldsmobile Custom Cruiser ja myöhemmin 1993–1996 Cadillac Fleetwood Brougham pohjautui aika pitkälti samalle rungolle käyttäen samoja komponentteja ja tekniikkaa.
Moottorit:
V8 4.3 265 in³ – 200 hp (1994–1996)
V8 5.0 305 in³ – 170 hp (1991– 1993)
V8 5.7 350 in³ – 185 hp (1992–1993)
V8 5.7 350 in³ – 260 hp (1994–1996)
Aiheesta muualla

Kuvia tai muita tiedostoja aiheesta Chevrolet Caprice Wikimedia Commonsissa
Vuosimallin 1966 Chevrolet Caprice Estate
Vuosimallin 1973 Chevrolet Caprice Classic
Vuosimallin 1985 Chevrolet Carpice Classic neliovinen sedan
Vuosimallin 1991 Chevrolet Caprice Classic
1999–2003 Chevrolet Caprice SS takaa
2006–2017 Chevrolet Caprice
Better Than Ezra

Better Than Ezra
Better Than Ezra on yhdysvaltalainen vaihtoehtorock- ja post-grunge-yhtye. Se perustettiin New Orleansissa, Louisianassa vuonna 1987.
Better Than Ezran ensimmäinen studioalbumi Deluxe julkaistiin Swell Recordsilla vuonna 1993 ja Elektra Recordsilla 1995. Samana vuonna "Good" nousi huomattavaksi pop-hitiksi ja saavutti Billboard-listan ensimmäisen sijan.
Better Than Ezran viimeisin studioalbumi Before the Robots on vuodelta 2005. Yhtyeen keulahahmo on sen perustajajäsen, laulusolisti Kevin Griffin (s. 1. lokakuuta 1968).
Aiheesta muualla

Viralliset sivut (Arkistoitu – Internet Archive) (englanniksi)